12 หุ้นอสังหา-ก่อสร้างสุดฮอต!P/E ต่ำ Dividend Yield สูง
สำรวจ 12 หุ้นอสังหาฯ-ก่อสร้าง สุดฮอต PE-PBV ต่ำ มีทีเด็ดปันผลสูงกว่าตลาด แถมรับผลดีรัฐบาลกระตุ้นเศรษฐกิจ
24 ก.พ. 2559

สำรวจ 12 หุ้นอสังหาฯ-ก่อสร้าง สุดฮอต PE-PBV ต่ำ มีทีเด็ดปันผลสูงกว่าตลาด แถมรับผลดีรัฐบาลกระตุ้นเศรษฐกิจ
 
“ข่าวหุ้นธุรกิจออนไลน์” ได้ทำการสำรวจและคัดเลือกหุ้นในกลุ่มอสังหาริมทรัพย์และก่อสร้างมานำเสนอเพื่อเป็นทางเลือกให้นักลงทุน ซึ่งหุ้นในกลุ่มดังกล่าวใหญ่ได้รับผลดีจากนโยบายกระตุ้นเศรษฐกิจในประเทศของภาครัฐฯ ไม่ว่าจะเป็นโครงการรถไฟฟ้าในกรุงเทพมหานคร, รถไฟรางคู่ในต่างจังหวัด และอีกหลายโครงการ
สำหรับเกณฑ์การคัดเลือกหุ้นในครั้งนี้มี 3 ข้อด้วยกันคือ 1) อัตราส่วนราคาปิดต่อกำไรต่อหุ้น (P/E) 2) อัตราส่วนราคาปิดต่อมูลค่าหุ้นทางบัญชี (P/BV) ที่ต่ำกว่าตลาดฯ และ 3) อัตราผลตอบแทนเงินปันผล (Dividend Yield) ที่สูงกว่าตลาดฯ โดยเทียบข้อมูล SET ณ วันที่ 15 ก.พ.59 ที่มีค่าเฉลี่ย P/E อยู่ที่ 21.91, P/BV อยู่ที่ 1.73 เท่า และ Yield อยู่ที่ 3.37% ตามลำดับ
และเป็นการคัดเลือกจากหุ้นในกลุ่มทั้งหมด 86 ตัว ซึ่งประกอบไปด้วยหมวดธุรกิจ 6 หมวด อาทิ หมวดบรรจุภัณฑ์, หมวดเหล็ก, หมวดยานยนต์, หมวดกระดาษ-วัสดุการพิมพ์, หมวดวัสดุอุตสาหกรรมและเครื่องจักร, และหมวดปิโตรเคมีและเคมีภัณฑ์
จากหลักเกณฑ์ข้างต้นพบว่ามีหุ้นในกลุ่มอสังหาริมทรัพย์และก่อสร้างเข้ามาติด 12 ตัวด้วยกันจากการคัดเลือกหุ้นในกลุ่มกลุ่มอสังหาริมทรัพย์และก่อสร้างใน SET ทั้งหมด ดังตามตารางด้านล่าง

 
โดยอันดับ 1 คือ บริษัท อมตะ คอร์ปอเรชัน จำกัด (มหาชน) หรือ AMATA โดยหุ้นมีค่า P/E ณ วันที่ 15 ก.พ.59 อยู่ที่ 4.86 เท่า ส่วน P/BV อยู่ที่ 1.23 เท่า และให้อัตราผลตอบแทนเงินปันผล 5.69%
อันดับ 2 บริษัท บางกอกแลนด์ จำกัด (มหาชน) หรือ BLAND โดยมีค่า P/E ณ วันที่ 15 ก.พ.59 อยู่ที่ 5.72 เท่า ส่วน P/BV อยู่ที่ระดับ 0.58 เท่า และให้อัตราผลตอบแทนเงินปันผล 6.45%
อันดับ 3 บริษัท แสนสิริ จำกัด (มหาชน) หรือ SIRI โดยมีค่า P/E ณ วันที่ 15 ก.พ.59 อยู่ที่ 5.81 เท่า ส่วน P/BV อยู่ที่ 0.83 เท่า และให้อัตราผลตอบแทนเงินปันผล 7.89%
อันดับ 4 บริษัท ศุภาลัย จำกัด (มหาชน) หรือ SPALI โดยมีค่า P/E ณ วันที่ 15 ก.พ.59 อยู่ที่ 6.87 เท่า ส่วน P/BV อยู่ที่ระดับ 1.69 เท่า และให้อัตราผลตอบแทนเงินปันผล 5.52% 
อันดับ 5 บริษัท เอพี (ไทยแลนด์) จำกัด (มหาชน)หรือ AP โดยมีค่า P/E ณ วันที่ 15 ก.พ.59 อยู่ที่ 7.02 เท่า ส่วน P/BV อยู่ที่ 1.02 เท่า และให้อัตราผลตอบแทนเงินปันผล 4.88% 
อันดับ 6 บริษัท ทักษิณคอนกรีต จำกัด (มหาชน) หรือ SCP โดยค่า P/E ณ วันที่ 15 ก.พ.59 อยู่ที่ 8.61เท่า ส่วน P/BVอยู่ที่ 1.64เท่า และให้อัตราผลตอบแทนเงินปันผล 4.79%
อันดับ 7 บริษัท มั่นคงเคหะการ จำกัด (มหาชน) หรือ MK โดยค่า P/E ณ วันที่ 15 ก.พ.59 อยู่ที่ 9.06เท่า ส่วน P/BV อยู่ที่ 0.76เท่า และให้อัตราผลตอบแทนเงินปันผล 7.13%                       
อันดับ 8 บริษัท ควอลิตี้เฮ้าส์ จำกัด (มหาชน) หรือ QH โดยค่า P/E ณ วันที่ 15 ก.พ.59 อยู่ที่ 9.7เท่า ส่วน P/BV อยู่ที่ 1.17 เท่า และให้อัตราผลตอบแทนเงินปันผล 3.42%                                               
อันดับ 9 บริษัท ลลิล พร็อพเพอร์ตี้ จำกัด (มหาชน) หรือ LALIN โดยค่า P/E ณ วันที่ 15 ก.พ.59 อยู่ที่ 11.28 เท่า ส่วน P/BV อยู่ที่ 0.7เท่า และให้อัตราผลตอบแทนเงินปันผล 7.03%
อันดับ 10 บริษัท เอ็ม บี เค จำกัด (มหาชน) หรือ MBK โดยค่า P/E ณ วันที่ 15 ก.พ.59 อยู่ที่ 14.2 เท่า ส่วน P/BV อยู่ที่ 1.48 เท่า และให้อัตราผลตอบแทนเงินปันผล 4.23% 
อันดับ 11 บริษัท พร็อพเพอร์ตี้ เพอร์เฟค  จำกัด (มหาชน) หรือ PF โดยค่า P/E ณ วันที่ 15 ก.พ.59 อยู่ที่ 16.39 เท่า ส่วน P/BV อยู่ที่ 0.57 เท่า และให้อัตราผลตอบแทนเงินปันผล 4.1%                                               
อันดับ 12 บริษัท สัมมากร จำกัด (มหาชน) หรือ SAMCO โดยค่า P/E ณ วันที่ 15 ก.พ.59 อยู่ที่ 21.79 เท่า ส่วน P/BV อยู่ที่ 0.96 เท่า และให้อัตราผลตอบแทนเงินปันผล 4.14%
 
อนึ่ง ค่าเฉลี่ย P/E เป็นตัวบอกมูลค่าของหุ้น ซึ่งหุ้นที่มี P/E ต่ำ นั้นคือหุ้นที่ยังมีราคาต่ำอยู่มาก เมื่อเทียบกับความสามารถในการทำกำไรของบริษัท ส่วนหุ้นที่มี P/E สูง คือหุ้นที่มีราคาสูงเกินไป เมื่อเทียบกับความสามารถในการทำกำไรของบริษัท ผู้ลงทุนจึงมีความเสี่ยงสูงกว่าในการลงทุนในหุ้นที่มีค่า P/E สูง
ขณะเดียวกัน P/BV หมายถึงอัตราส่วนระหว่างราคาหุ้น (P) กับมูลค่าทางบัญชีของกิจการ (BV) ซึ่ง BV หรือ Book Value ทั้งนี้หุ้น P/BV ยิ่งต่ำจะยิ่งน่าสนใจ โดยตัวเลขมาตรฐานที่มักจะใช้เป็นฐานก็คือ 1 เท่า หากสามารถซื้อหุ้นที่มีค่า P/BV น้อยกว่า 1 ได้ก็หมายความว่านักลงทุนสามารถซื้อหุ้นได้ในราคาต่ำกว่ามูลค่าทางบัญชีของ บริษัท
ส่วน Dividend Yield เป็นค่าเฉลี่ยของผลตอบแทนปันผล ซึ่งคำนวณจากการจ่ายเงินปันผลในอดีตในรอบ 1 ปีที่ผ่านมา ไม่สามารถรับรองได้ว่าการจ่ายเงินปันผลจะเหมือนเดิมในอนาคต
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่า นั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน